**DĖL ROKIŠKIO RAJONO SAVIVALDYBĖS TURTO IŠNUOMAVIMO BE KONKURSO**

2023 m. balandžio 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 2 dalies 6 punktu, atsižvelgdama į VšĮ ,,Jautri širdis“ 2023 m. balandžio 17 d. raštą Nr. S1-3 „Dėl patalpų nuomos, esančių Vytauto g. 25, Rokiškis“ ir 2023 m. balandžio 19 d. sutikimą Nr. S1-4, Rokiškio rajono savivaldybės taryba nusprendžia:

1. Leisti išnuomoti be konkurso, nuo gegužės 2 d. 10 metų, VšĮ ,,Jautri širdis“, kodas 306117892, buveinės adresas: Eduardo Andrė g. 14-5, Vilnius, Rokiškio rajono savivaldybei (toliau – Savivaldybė) nuosavybės teise priklausantį, Rokiškio rajono savivaldybės administracijos patikėjimo teise valdomą nekilnojamąjį turtą: 53,57 kv. m patalpas, esančias pastate – Socialinės paramos centre (patalpos kadastrinių matavimų byloje pažymėtos: 1/3 2-1 (7,59 kv. m iš 22,79 kv. m), 2-4 (17,08 kv. m), 2-5 (10,91 kv. m), 2-7 (10,36 kv. m), 2-8 (3,78 kv. m) ir 2-9 (3,85 kv. m)), unikalus Nr. 7393-0003-5012, Vytauto g. 25, Rokiškyje, bendras pastato plotas – 475,04 kv. m, kurių bendra įsigijimo balansinė vertė 2023 m. balandžio 30 d. – 373868,36 Eur (Europos Sąjungos biudžeto lėšos – 257670,07 Eur, valstybės biudžeto lėšos – 28114,90 Eur, savivaldybės biudžeto lėšos – 88083,39 Eur), bendra turto likutinė vertė 2023 m. balandžio 30 d – 205724,53 Eur (Europos Sąjungos biudžeto lėšos – 141785,34 Eur, valstybės biudžeto lėšos – 15470,49 Eur, savivaldybės biudžeto lėšos – 48468,70 Eur), turto registravimo grupė – 1202200;
2. Nustatyti:

2.1. sprendimo 1 punkte nurodyto turto naudojimo paskirtį – užtikrinti neįgaliųjų ar kitų socialinę atskirtį patiriančių asmenų grupių (prekybos žmonėmis aukų, asmenų, turinčių psichikos ir elgesio sutrikimų dėl psichoaktyviųjų medžiagų vartojimo, nuteistųjų ir asmenų, paleistų iš laisvės atėmimo vietų, bei kitoms socialinę atskirtį patiriančių asmenų grupėms priklausančių asmenų) ir užsieniečių socialinę integraciją; teikti pagalbą ir (arba) socialines paslaugas asmenims, dėl amžiaus, neįgalumo ar kitų socialinių problemų negalintiems pasirūpinti savo asmeniniu gyvenimu ir dalyvauti visuomenės gyvenime ar patiriantiems skurdą ir socialinę atskirtį; teikti pagalbą, sietiną su užimtumo arba socialinės integracijos per vaikų ir suaugusiųjų neformalųjį švietimą ir kultūrinę veiklą, skatinimui;

2.2. šio sprendimo 1 punkte nurodyto turto nuomos kainą – 1,85 Eur per mėnesį už 1 kv. m.;

3. Pritarti Savivaldybės turto, išdėstyto šio sprendimo 1 punkte, Savivaldybės ilgalaikio materialiojo turto nuomos sutarties projektui (pridedama).

4. Skelbti sprendimą Teisės aktų registre ir savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

Gailutė Vaikutienė

**SPRENDIMO PROJEKTO**

**DĖL ROKIŠKIO RAJONO SAVIVALDYBĖS TURTO IŠNUOMAVIMO BE KONKURSO AIŠKINAMASIS RAŠTAS**

2023-04-27

Projekto rengėjas – Turto valdymo ir ūkio skyriaus vedėjos pavaduotoja Gailutė Vaikutienė

Pranešėjas komitetų ir Tarybos posėdžiuose – Turto valdymo ir ūkio skyriaus vedėja Ernesta Jančienė

|  |  |  |
| --- | --- | --- |
| 1. | Sprendimo projekto tikslas ir uždaviniai | Leisti išnuomoti be konkurso nuo 2023 m. gegužės 2 d., 10 metų, VšĮ ,,Jautri širdis“, Rokiškio rajono savivaldybei (toliau – Savivaldybė) nuosavybės teise priklausančias, Rokiškio rajono savivaldybės administracijos patikėjimo teise valdomas patalpas, esančias Vytauto g. 25, Rokiškyje. |
| 2.  | Šiuo metu galiojančios ir teikiamu klausimu siūlomos naujos teisinio reguliavimo nuostatos | Lietuvos Respublikos vietos savivaldos įstatymo 15 straipsnio 2 dalies 19 punktas nustato, kad išimtinė savivaldybės tarybos kompetencija yra: sprendimų dėl disponavimo savivaldybei nuosavybės teise priklausančiu turtu priėmimas, šio turto valdymo, naudojimo ir disponavimo juo tvarkos taisyklių nustatymas, išskyrus atvejus, kai tvarka yra nustatyta įstatymuose ar jų pagrindu priimtuose kituose teisės aktuose.Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 2 dalies 6 punktas nustato, kad Valstybės arba savivaldybės ilgalaikis materialusis turtas išnuomojamas viešo nuomos konkurso būdu, išskyrus šiuos valstybės arba savivaldybės ilgalaikio materialiojo turto nuomos atvejus, kai toks turtas gali būti išnuomotas be konkurso, jeigu: valstybės arba savivaldybės ilgalaikis materialusis turtas išnuomojamas pelno nesiekiantiems subjektams, kurių pagrindinis veiklos tikslas atitinka bent vieną iš šio įstatymo 14 straipsnio 2 dalyje nustatytų tikslų, arba regionų plėtros taryboms.Naujos teisinio reguliavimo nuostatos nesiūlomos. |
| 3. | Laukiami rezultatai | Bus užtikrintas efektyvus savivaldybei nuosavybės teise priklausančio turto panaudojimas. Rokiškio rajono gyventojams bus teikiamos Bendruomeninių šeimos namų ir kompleksinės paslaugos.  |
| 4.  | Lėšų poreikis ir šaltiniai | Išnuomojus nurodytą turtą viešajai įstaigai „Jautri širdis“, numatomas preliminarus biudžeto lėšų poreikis (komunaliniams mokesčiams) – 1380,00 Eur per metus.  |
| 5.  | Antikorupcinis sprendimo projekto vertinimas | Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu. |
| 6.  | Kiti sprendimui priimti reikalingi pagrindimai, skaičiavimai ar paaiškinimai | 2023 m. balandžio 18 d. VšĮ „Jauti širdis“, atsiuntė prašymą, kuriame prašoma nuo 2023 m. gegužės 2 d. išnuomoti patalpas pastate – Socialinės paramos centre, esančias Vytauto g. 25, Rokiškyje. Atsižvelgiant į Rokiškio rajono savivaldybės administracijos direktoriaus įsakymą 2023 m. kovo 31 d. Nr. AV-299 „Dėl bendruomeninių šeimos namų ir kompleksinių paslaugų teikėjo paskyrimo“ – tiekėjo funkcijas vykdyti paskirta Viešajai įstaigai „Jautri širdis“, tikslinga suteikti patalpas, esančias Vytauto g. 25, Rokiškyje, kad įstaiga galėtų teikti Bendruomeninių šeimos namų ir kompleksines paslaugas.VšĮ „Jautri širdis“ sutinka mokėti nustatyto dydžio nuompinigius – 1,85 Eur per mėnesį už 1 kv. m. Įstaigos tikslas – išnuomotose patalpose teikti pagalbą ir (arba) socialines paslaugas asmenims, dėl amžiaus, neįgalumo ar kitų socialinių problemų negalintiems pasirūpinti savo asmeniniu gyvenimu ir dalyvauti visuomenės gyvenime ar patiriantiems skurdą ir socialinę atskirtį; teikti pagalbą, sietiną su užimtumo arba socialinės integracijos per vaikų ir suaugusiųjų neformalųjį švietimą ir kultūrinę veiklą, užtikrinti neįgaliųjų ar kitų socialinę atskirtį patiriančių asmenų grupių ir užsieniečių socialinę integraciją. Įstaigos įstatuose nustatyti veiklos tikslai atitinka Įstatymo 14 straipsnio 2 dalies 3, 4 ir 6 punktuose nustatytus tikslus.Taip pat yra teikiama Savivaldybės turto nuomos sutartis Savivaldybės tarybai pritarti. |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | Nėra. |